
Бизнес срещи

с германски фирми от сферата на машиностроенето

Списък на германски фирми от сферата на машиностроенето в рамките на
бизнес посещение в България „Производство на машини и съоръжения“ в периода 05.–08.11.2013 г.

по програмата на Германското федерално министерство на икономиката и технологиите

за разкриване на нови пазари пред малките и средни предприятия

	No.
	Фирма / Участник / Бранш
	Кратък фирмен профил
	Бизнес интереси

	1.
	Amandus Kahl GmbH & Co. KG

D-21465 Reinbek

www.akahl.de
Herr Manfred Chittka

/г-н Манфред Читка/

Регионален мениджър

Бранш: Производство на машини и съоръжения за биомаса, за отпадъци, рециклиране на автомобилни гуми, за преработка на зърно и производство на фуражи
	Фирма Amandus Kahl GmbH & Co. KG проектира, разработва и произвежда машини и съоръжения и изгражда „до ключ“ фабрики за обработване, кондициониране и гранулиране на различни продукти за много отрасли на промишлеността. Amandus Kahl е семейна фирма, основана през 1876 г. като производител на мелници и преси. Днес фирмата разполага със 130 годишна история в производството на машини и съоръжения.

Продуктовата гама на фирмата включва екструдери, преси за фуражи, преси с плоска матрица, инсталации за пелетиране на дървесина, пелетиране на биомаса, сушене и пелетиране на слама, мелници за стриване, охладители на гранули и др.

Съществуват специални познания и умения в областите раздробяване, смилане и гранулиране на хранителни и нехранителни продукти. Клиенти на продуктите на фирмата са заводи за комбинирани фуражи, производители на маслодайни семена и др.

Продуктите на Amandus Kahl намират приложение в следните отрасли на промишлеността:

· Фуражна индустрия (цялостно изграждане на заводи за комбинирани фуражи, на оборудване и отделни машини)

· Захарна индустрия (инсталации за гранулиране)

· Управление на отпадъците и рециклиране (съоръжения за пелетиране на прахообразни и пастообразни продукти)

· Хранително-вкусова промишленост (цялостно изграждане на инсталации за производство на бебешки храни, съоръжения за обработка на зърнени култури, съоръжения за гранулиране).

Предимства:

· Дейността на фирмата е сертифицирана по DIN EN ISO

· Съвместна дейност с научни институти, университети и международни клиенти

· Комплексно обслужване и голямо разнообразие от възможности за провеждане на изпитвания.
	Фирмата търси клиенти от посочените отрасли на промишлеността, както и търговски представители с технически познания, с добре изградена регионална мрежа и запознати с местните органи на управление.
Фирмата търси и фуражни заводи, производители на дървесни пелети, на сламени пелети, на алтернативни горива и фирми от областта на рециклиране на отпадъци и автомобилни гуми

	No.
	Фирма / Участник / Бранш
	Кратък фирмен профил
	Бизнес интереси

	2.
	AMF-Bruns GmbH & Co. KG

D- 26689 Apen

www.amf-bruns.de
Herr Jörg Bührmann

/г-н Йорг Бюрман/

Отдел Стратегически продажби

Бранш: Подемна техника, мобилност
	Фирма AMF-Bruns GmbH & Co. KG има повече от 50 години опит в проектирането, производството, изграждането, поддръжката и ремонта на подемни устройства и съоръжения за транспортиране на насипни материали. Фирмата предлага най-високи технологии в областта на подемно-транспортната техника.

Дейността на фирмата включва две направления – подемни съоръжения и мобилност.

Продуктовата гама на AMF-Bruns в направлението подемни съоръжения включва: винтови транспортьори, коритообразни верижни транспортьори, винтови топлообменници, дозираща и спирателна арматура, специално оборудване (за циментовата, химическата, хранително-вкусовата промишленост и други браншове).

В направлението транспортната техника за хора с увреждания AMF-Bruns е пазарен лидер в Европа, съчетавайки умело най-новите технологии с натрупани през годините богат опит и ноу-хау. Фирмата произвежда пригодени за хора с увреждания превозни средства и оборудване за тях. Продуктовата гама AMF-Bruns в това направление включва различни варианти на реконструкция на превозни средства, асансьори за инвалидни колички, рампи и подемни съоръжения за автомобили, наклонени плоскости, хидравлични носилки, стъпала за стълби и др.

Предимства:

· Около 330 висококвалифицирани и ангажирани служители

· След няколко разширения фирмената площ сега възлиза на около 25 000 m²

· Дългогодишен опит, ноу-хау и високо качество

· Фирмата е сертифицирана по ISO 9001

· AMF-Bruns предлага индивидуални, съобразени с нуждите на клиентите решения.
	Фирмата търси доставчици в областите стоманени конструкции и подемни съоръжения, както и доставчици на детайли, компоненти и модули в сферата на транспортната техника за хора с увреждания


	No.
	Фирма / Участник / Бранш
	Кратък фирмен профил
	Бизнес интереси

	3.
	Brandenburg / H. Engineering & Anlagenbau GmbH

D- 14770 Brandenburg an der Havel

www.beab.de
Herr Dietmar Franke

/г-н Дитмар Франке/

Управител

Бранш: Машиностроене, производство на специални машини, техника за стоманодобивната промишленост, валцови машини
	Фирма BEAB GmbH (Brandenburg / H. Engineering & Anlagenbau GmbH) със седалище в град Бранденбург предлага както инженерингови услуги, така и цялостни решения, включващи проектиране, разработване, производство и въвеждане в експлоатация на машини и съоръжения в областите металургични машини и оборудване, общо машиностроене и специално машиностроене.

Клиенти на фирма BEAB са предимно стоманодобивни заводи и валцови цехове, както и фирми от браншовете машиностроене и специално машиностроене.

Продуктовата гама на фирмата включва:

· Превозни средства за различни приложения, напр. товарни вагони, товарни вагони за метални отпадъци, платформени колички и др.

· Оборудване за машини за непрекъснато леене, напр. разпределителни улеи, сегменти, машини за изправяне на деформирани елементи и др.

· Спомагателни съоръжения за стоманодобивни заводи и валцови цехове, напр. ролкови транспортьори, буксирни устройства, устройства за охлаждане и др.

· Детайли и компоненти за общо машиностроене, както и за специални машини по задание на клиента, напр. устройства за вземане на проби от отрезни машини за профили, машини за обработване на профилен материал и др.

· Специална механична обработка на вградени валцови конструкции / корпусна обработка.

Предимства:

· Компетентен и мотивиран екип от инженери и конструктори

· Фирмата разполага с модерно оборудване
	Фирмата търси партньори / възложители в областта на машиностроенето и по-специално в сферата металургични машини и оборудване, както и контакт с инженерни бюра
Подходящи партньори са фирми с необходимост от модернизация на техническите съоръжения.

В рамките на проекта фирмата желае да поднови съществуващите и да създаде нови контакти в България


	No.
	Фирма / Участник / Бранш
	Кратък фирмен профил
	Бизнес интереси

	4.
	Grossmann Maschinenbau

D- 89522 Heidenheim

www.grossmann.de
Herr Hans Großmann

/г-н Ханс Гросман/

Управител

Бранш: Машиностроене
	Фирма Grossmann Maschinenbau разработва и произвежда висококачествени стандартни и специални машини и съоръжения, инструментостроене, ремонт и модернизация на машини. Фокусът е поставен върху производството на навиващи машини и машини за обработка на листов материал.

Основните продуктови сегменти на фирмата са:

· Транспортни уредби

· Преси, ножици и оборудване (стационарни и мобилни ножици, специални ножици и др.)

· Навиващи машини: режещи елементи (кръгли ножове, дискови ножове, ножови валове, горни и долни ножове), закрепващи втулки, опъвателни глави (на конвейери)

· Продукти за специални приложения (измервателна техника, машини за поставяне на филтри, измервателни коли и др.)

· Транспортьори (лентови транспортьори, верижни транспортьори, ролкови транспортьори и др.)

· Щанцовъчни машини

· Специални машини за издаване на защитени документи
· Производство на инструменти (патентована листова матрица за опаковки за еднократна употреба, перфорираща машина с единично задвижване, листова матрица за профилни ножове и др.)

Клиенти на продуктите на Grossmann Maschinenbau са фирми от браншовете автомобилна индустрия, опаковъчна индустрия и др.
	Фирмата търси бизнес партньори и доставчици в областта на машиностроенето с опит в производството на висококачествени машини и производството на отделни детайли.

Вид на производството:

Струговане: 90% от детайлите ще бъдат с диаметър под 200 мм и максимална ширина 1500 мм. Детайлите обикновено ще се изработват от стомана и алуминий.
Фрезоване: 90% от отделните детайли ще бъдат с тегло под 50 кг. Детайлите ще бъдат с размери под 600 х 1000 х 400 мм и обикновено ще се изработват от стомана и алуминий.
Заварени конструкции: отделните конструкции ще бъдат с тегло под 3000 кг., размери под 2500 х 1200 х 1000 мм и обикновено ще се изработват от нормална конструкционна стомана с дебелина под 30 мм. Заварените конструкции ще се обработват с обработващи центри и фрезови машини.
Производство на инструменти: Отделните детайли в този сектор ще бъдат с размери 300 х 300 х 100 мм. Често за рязане на листов материал ще са необходими и ножове с дължина до 250 мм. Обработвани ще бъдат инструментални и ножови стомани. Прилагани ще бъдат всички обичайни за производтсвото на инструменти процеси (струговане, фрезоване, шлифоване, резбоване, зенкероване, закаляване и др.).
Освен това фирмата желае да осъществи контакти с квалифицирани конструктори и специалисти по строително управление и контрол


	No.
	Фирма / Участник / Бранш
	Кратък фирмен профил
	Бизнес интереси

	5.
	Loesche GmbH

D- 40549 Düsseldorf

www.loesche.de
Herr Johannes Wallis

/г-н Йоханес Валис/

Отдел Снабдяване

Бранш: Производство на машини и съоръжения; производство на мелници
	Основана през 1906 г. в Берлин от инж. Курт фон Грюбер, Loesche GmbH е пазарен лидер в областта на проектирането, производството и поддръжката на валцови мелници. Фирмата бързо става водещ производител в Европа на мелници за производство на цимент и фосфати и до днес продължава да бъде пример за професионална компетентност в областта на сухото мелене и обработката на цимент, въглища, варовик и други материали.

Продуктовата гама на фирмата включва мелници за твърди горива, компактни мелници, мелници за гранулирана доменна шлака, мелници за индустриални минерали, мелници за биомаса, както и всички видове машини за производство на цимент, като трошачки и винтови транспортьори. Продуктите намират приложение основно в циментовата промишленост, енергетиката, металургията на черните метали, добивната промишленост, минната промишленост и др.

Предимства:

· Опит от десетилетия насам

· Продуктите и услугите на фирма Loesche се отличават с високо качество, прецизност и надеждност.
	Фирмата търси контакт с потенциални доставчици в сферата на машиностроенето (за стоманени и заварени конструкции), които да изработват части и компоненти според предоставени чертежи и условия от Loesche.

Българските фирми трябва да могат да обработват компоненти със следните размери:

· единично тегло: 
15 т.
· височина: 
4 м.
· диаметър: 
5 м.
Съответните фирми трябва да отговарят на следните изисквания: 
· Цялостна изработка на строителни групи или компоненти с единично тегло от 5 до 150 тона по чертеж на възложителя, вкл. доставяне на материали по зададена спецификация (отливки, стомани, листов материал, болтове, скрепителни елементи и др.)

· Заваряване (също и с механична обработка)

· Монтаж на модули

· Грундиране и консервиране

· Извършаване на тестове по метод без да се наруши детайла
· Осигуряване на качеството чрез контрол и участие на представители на фирма Loesche и евентуално на нейни клиенти в приемането

· Производство на 2 -4  еднакви компонента, а не серийно производство

· Необходим е сертификат по ISO 9001

	No.
	Фирма / Участник / Бранш
	Кратък фирмен профил
	Бизнес интереси

	6.
	WAFIOS Umformtechnik GmbH

D- 42369 Wuppertal

www.wafios-umformtechnik.de
Herr Sven Nieper

/г-н Свен Нипер/

Управител

Бранш: Производство на машини и съоръжения
	Фирма WAFIOS Umformtechnik GmbH е един от водещите производители на иновативни машини и инструменти за студено и топло формоване на метали. Фокусът на дейността е поставен върху производството на машини за студено формоване за ефективна и изключително прецизна изработка на скрепителни елементи (напр. болтове) от тел, както ис от различни метали и сплави.

Продуктовата гама на WAFIOS Umformtechnik включва едноударни и двуударни ковашко-пресови машини, многопозиционни машини, машини (прес-автомати) за производство на гвоздеи, винтонарезни машини, гайконарезни машини, машини за почистване на детайли и др.

Освен това фирмата предлага и други продукти и услуги, като резервни части, употребявани машини, инструменти за резбовалцуване и др. Съществуват специални познания и умения в областта на студеното обемно щамповане.

Клиенти на продуктите на WAFIOS Umformtechnik са фирми от браншовете автомобилна индустрия, производство на крепежни елементи, въздухоплаване и космонавтика, железопътен транспорт, медицина.

Предимства:

· Качество

· Обслужване на клиенти

· Широка продуктова гама

· Възможности за научноизследователска и развойна дейност (НИРД)
	Фирмата търси търговски представител / дистрибутор с технически познания и с развита регионална мрежа, както и доставчици (обработка с ЦПУ машини) за изработка на детайли за машиностроенето
Подходящите кооперационни партньори трябва да са с богат технически опит и да са изградили добри бизнес контакти в индустрията

